हृदय (चिह्न)
हृदय (चिह्न) एक वैचारिक चिह्न है जो हृदय के विचार को प्रतीकात्मक ढँग से व्यक्त करने के लिए बनाया गया है। यह शारीरिक अवयव की अपूर्ण संरचना है। इसके द्वारा मुख्य रूप से संवेदना, भावना ख़ासकर प्रेम और रोमांस के भाव को व्यक्त किया जाता है। इसे प्रतीकात्मक रूप से घायल हृदय के रूप में भी दर्शाया जाता है। एक ऐसा प्रतीक जिसमें तीर को हृदय के आर-पार करके प्रेम की पीड़ा या टूटे हुए दिल का संकेत दिया जाता है।